Raxim Májiytov

Raxim Májiytov (1903-1977) — qaraqalpaq ádebiyatında belgili dilmash.

 Ómir hám miynet jolı 
Ol 1903-jılı Qońırat rayonında tuwılǵan. Ózinin miynet jolın 1921-jılı muǵallim bolıwdan basladı. 1923-25-jılları Moskvadaǵı Shıǵıs xalıqları universitetinde oqıdı. Qońıratta rayonlıq partiya komitetinde bólim baslıǵı (1925-28), Oraylıq Atqarıw komitetiniń instruktorı (1929-34), Qaraqalpaqstan Respublikası Joqarǵı sudınıń xatkeri (1935-40) bolıp isledi. Ekinshi jáhán urısına qatnasadı hám urıstan qaytqannan soń «Qızıl Qaraqalpaqstan» gazetasında isledi (1944-55). Ómiriniń sońǵı jılları Ózbekstan Telegraf Agentliginiń Qaraqalpaqstan bóliminde xızmet etti.

R. Májiytov 1935-jıldan Jazıwshılar awqamınıń aǵzası.

 Dóretiwshiligi 
 Dramaturgiyası 
Ol kóp ǵana ocherkler, pesalar jazdı. Onıń «Qara júrekler» (soń «Tazagúl» dep ataldı) (1932-46), «Biziń ant» (1944) pyesaları teatr saxnalarında qoyıldı.

 Awdarmashılıǵı 
Ol B.Gorbatovtıń «Boysınbaǵanlar» (1950), Krılovtıń «Tańlamalı tımsalları» (1952), A.Gaydardıń «Timur hám onıń komandası» shıǵarmaların qaraqalpaq tiline awdarǵan.

R. Májiytov Ózbekstan hám Qaraqalpaqstan Respublikası Joqarǵı Keńesiniń Húrmet jarlıqları menen sıylıqlanǵan.

 Ádebiyatlar 
 Қарақалпақстан Республикасы жазыўшылары (библиографиялык мағлыўмат) / нашрга тайёрловчи 3. Бекбергенова -T .: Extremum press , 2011. 240 бет. ISBN 978-9943-356-45-0

 Derekler 

Kategoriya:Qaraqalpaq dramaturgları
Kategoriya:Qaraqalpaqstanlı jawıngerler
Kategoriya:Ekinshi jáhán urısı qatnasıwshıları
Kategoriya:Dramaturgler
Kategoriya:Qońırat rayonında tuwılǵanlar